ফের চুরি শহরে। এবারও বাড়ির লোকের অনুপস্থিতিতে টাকা-গয়না লুঠ করে পালালো দুষ্কৃতীরা। গতকাল ঘটনাটি ঘটেছে বেহালার ঠাকুরপুকুর এলাকায়। অফিসে গিয়েছিলেন অরুণাভ ঘোষ ও তাঁর স্ত্রী। স্কুলে ছিল ওঁদের মেয়ে। বিকেলে বাড়ি ফিরে গ্রিলের দরজার তালা ভাঙা দেখতে পায় অষ্টম শ্রেণির ছাত্রী শর্মিষ্ঠা।
 ওয়েব ডেস্ক: ফের চুরি শহরে। এবারও বাড়ির লোকের অনুপস্থিতিতে টাকা-গয়না লুঠ করে পালালো দুষ্কৃতীরা। গতকাল ঘটনাটি ঘটেছে বেহালার ঠাকুরপুকুর এলাকায়। অফিসে গিয়েছিলেন অরুণাভ ঘোষ ও তাঁর স্ত্রী। স্কুলে ছিল ওঁদের মেয়ে। বিকেলে বাড়ি ফিরে গ্রিলের দরজার তালা ভাঙা দেখতে পায় অষ্টম শ্রেণির ছাত্রী শর্মিষ্ঠা। দোতলায় ঢুকতেই শর্মিষ্ঠা দেখে ঘরে সব লন্ডভন্ড। পরিবারের দাবি, ষাট হাজার টাকা, ছয় ভরি সোনার গয়না, রুপোর বাসন, দুটি ক্যামেরা এবং বেশ কিছু পুরনো দিনের কয়েন খোয়া গিয়েছে। ঠাকুরপুকুর থানায় অভিযোগ দায়ের হয়েছে। পুলিস ঘটনার তদন্ত করছে।